Rikunarita-ORG/Wikinium huggingface dataset:
# पोर्चुगिज भाय्

Spoken area of Galician–Portuguese (also known as Old Portuguese or Medieval Galician) in the kingdoms of Galicia and León around the 10th century, before the separation of Galician
Portuguese Language Map - World Geographical Distribution
     Native/Mother language of the majority of the population - > 50%
     Official and administrative language, but minority native language - < 50%
     Cultural or secondary language - not official but spoken as the main native language - uruguayan portuguese - bayano, fronteiriço or riverense
     Cultural or secondary language - not official but spoken as a minority native or second language
     Galician is an official language - seen by some organizations as the same language as portuguese
]]

| पोर्चुगिज भाय् |
| --- |
| português |
| उच्चारण | [puɾtu'geʃ] (European), [poɾtu'ges] (Brazilian) |
| मू भाषी जनसंख्या | ब्राजिल, पोर्चुगल, एङ्गोला, मोजाम्बिक, मेमेगु CPLP देय् |
| Native speakers | 220 Million people  (*date missing*) |
| भाषा परिवार | भारोपेली भाषा परिवार
* Italic
	+ Romance
		- Italo-Western
			* Western
				+ Gallo-Iberian
					- Ibero-Romance
						* West-Iberian
							+ Portuguese-Galician
								- **पोर्चुगिज भाय्**
 |
| लिपि | Latin alphabet (Portuguese variant) |
| आधिकारिक अवस्था |
| आधिकारिक मान्यता | Angola, Brazil, Cape Verde, East Timor, European Union, Guinea Bissau, Chinese S.A.R. of Macau, Mozambique, Portugal, São Tomé and Príncipe |
| भाषा नियमन संस्था | International Portuguese Language Institute; CPLP |
| भाषा कोड |
| ISO 639-1 | pt |
| ISO 639-2 | por |
| ISO 639-3 | por |

**पोर्चुगिज भाय्** (*português* , *língua portuguesa*) युरोपया आइबेरियन प्रायद्वीपं उत्पत्ति जूगु हिन्द-युरोपेली भाषा परिवारया छगू पश्चिमी रोमान्स भाषा ख। थ्व भाय् अंगोला , ब्राजिल , केप भर्दे , गिनी-बिसाउ , मोजाम्बिक , पोर्चुगल व साओ टोमे व प्रिन्सिपीया सरकारी भाय् ख व पूर्वी टिमोर, इक्वेटोरियल गिनी व मकाउय् सह-सरकारी भाय् ख। पोर्चुगिज भाषी मनु वा राष्ट्रयात लुसोफोन (lusófono)या नामं म्हसीकिगु या। उपनिवेशकालीन ईले विस्तारया लिच्वः कथं हलिमय् पोर्चुगिज भाषीतेगु बहुसांस्कृतिक उपस्थिति खनेदत। पोर्चुगिज आइबेरो-रोमान्स पुचःया छगू भाग ख। थ्व भाय् मध्यकालीन साम्राज्य ग्यालिसिया व काउन्टी अफ पोर्चुगलय् भल्गर ल्याटिनया थीथी भाषिकां विकास जुल। थ्व भासय् छुं केल्टिक सः दुथ्याःगु दु।

थ्यंमथ्यं २६ कोटी मातृभाषी व ३ कोटी ५० लखः निगूगु भाषा भाषी दुगु पोर्चुगिज भाय्या थ्यंमथ्यं ३० कोटी कुल भाषी दु। थ्व भाय् सामान्यतया प्यंगुगु-दकलय् अप्व ल्हाइगु मांभाय् ख व मांभाषीया ल्याखं हलिमय् स्वंगुगु दकलय् अप्व ल्हाइगु युरोपेली भाय् व हलिमय् निगुगु दकलय् अप्व ल्हाइगु रोमान्स भाय् ख। दक्षिण अमेरिकाय् दकलय् अप्व ल्हाइगु भाय् व दक्षिणी गोलार्धय् दकलय् अप्व ल्हाइगु भाय् निसें थ्व भाय् स्पेनिश भाय् धुंका ल्यातिन अमेरिकाय् निगूगु दकलय् अप्व ल्हाइगु भाय् नं ख। नापं, अफ्रिकाय् दकलय् अप्व ल्हाइगु १०गु भाय् मध्ये छगू व युरोपेली संघया छगू आधिकारिक भाय् निसें मर्कोसुल (Mercosul) , अमेरिकी राज्यया संगठन, पश्चिम अफ्रिकी राज्यया आर्थिक समुदाय, अफ्रिकी संघ आदि ​​अन्तर्राष्ट्रिय संगठनया छगू भाय् नं ख। सन् १९९७य् छगू व्यापक प्राज्ञिक अध्ययनं पोर्चुगिज भाय्यात हलिमया १०गु दकलय् प्रभावशाली भाय् मध्ये छगू कथं तःगु दु।

## स्वयादिसँ

* ब्राजिल
* पोर्चुगल
# सामाजिक विज्ञान

[[Image:Market-Chichicastenango.jpg|thumb|right|Buyers bargain for good prices while sellers put forth their best front in Chichicastenango
[[Image:Laurentius de Voltolina Vorlesung vor Studenten - Min 1233 - Kupferstichkabinett Berlin.jpg|thumb|right|A depiction of world's oldest university, the University of Bologna

Map of the Earth
**सामाजिक विज्ञान** (Social science) विज्ञानया छगू कचा ख। थ्व कचाया दुने समाजया अध्ययन व उगु समाज दुनेया दुजःतेगु दथुइ स्वापूया निंतिं समर्पित दु। १८गु शताब्दीइ थ्व ख्यःया पलिस्था बिले थ्व खँग्वःयात समाजशास्त्रया ख्यःयात जक म्हसीकेत छ्यलीगु जुल। थ्व ख्यःया विकास नापं वर्तमानय् धाःसा थ्व ख्यलय् समाजशास्त्रया नापं छझ्वः वृहद विषयत दुथ्याः, गुकिलि मानवशास्त्र, पुरातत्व, अर्थशास्त्र, भूगोल, भाषाशास्त्र, व्यवस्थापन, सञ्चार अध्ययन, मनोविज्ञान , संस्कृतिशास्त्र व राजनीति विज्ञान नं ला।

सकारात्मक सामाजिक वैज्ञानिकतेसं समाजयात थुइकेगु उपकरणया रुपय् प्राकृतिक विज्ञानय् छ्येलिगु विधि थें न्याःगु विधि छ्येलि। अथे जूगुलिं थुकियात थुकिया कडा अर्थय् विज्ञानया ख्यःया कथं परिभाषित यायेछिं। व्याख्यात्मक वा अनुमानवादी सामाजिक वैज्ञानिकतेसं धाःसा थ्व स्वया भिन्न अनुभवजन्य रुपं मिथ्या यायेफइगु सिद्धान्तया निर्माण स्वया सामाजिक समालोचना वा प्रतीकात्मक व्याख्या छ्येलीगु या। आधुनिक प्राज्ञिक अभ्यासय् अनुसन्धानकर्तात प्रायः मिस्रित वा इक्लेक्टिक (eclectic) जुइ व इमिसं यक्व पद्धति छ्येला (दसुया निंतिं, परिमाणात्मक व गुणात्मक निगुलिं अनुसन्धानया संयोजन याना) ज्या याइ।

## सामाजिक विज्ञानया कचात

सामाजिक विज्ञान विषय धयागु कलेज बाय् विश्वविद्यालय तहलय् स्यनीगु व अनुसन्धान याइगु ज्ञानया कचा खः। क्वय् बियातःगु कचात व्यापक रुपं सामाजिक विज्ञानया थीथी कचाया रुपय् कायेगु या:

* मानवशास्त्र (anthropology)
	+ पुरातत्व
	+ नृवंशविज्ञान (Ethnography)
	+ भौतिक मानवशास्त्र (Physical anthropology)
	+ सांस्कृतिक मानवशास्त्र
* अपराध विज्ञान (Criminology)
	+ पेनोलोजि (Penology)
* भूगोल
	+ जनसांख्यिकी (Demography)
	+ लागा अध्ययन (Area studies)
* अर्थशास्त्र
	+ बृहत अर्थशास्त्र
	+ सूक्ष्म अर्थशास्त्र
* शिक्षा विज्ञान (Education sciences)
* भाषा विज्ञान
* सैनिक विज्ञान
* ब्यवस्थापन विज्ञान
* संगठन अध्ययन (Organization studies)
* राजनैतिक विज्ञान
	+ अन्तर्राष्ट्रिय स्वापू
	+ सेफोलोजि (Psephology)
	+ तुलनात्मक राजनीति
* जनस्वास्थ्य
	+ महामारी विज्ञान (Epidemiology)
* मनोविज्ञान
	+ संज्ञानात्मक विज्ञान (Cognitive science)
	+ सामाजिक मनोविज्ञान (Social psychology)
	+ व्यक्तित्व मनोविज्ञान (Personality psychology)
	+ साइकोमेट्रिक्स (Psychometrics)
* धार्मिक अध्ययन (Religious studies)
* समाजशास्त्र

## स्वयादिसँ

* समाजशास्त्र